MU December wa 2019, omuyimbi Fresh Kid yagoba eyali maneja we Francis Kamoga. Kigambibwa nti ssente ze za batabula.
Embeera eno teyayisa bulungi Kamoga kubanga yali ataddemu obudde bwe ng'amufudde omuyimbi ow'erinnya kyokka we yali asuubira okutandika okweyagala ate ne bamugoba.
Maneja Francis yakkiriza embeera era agavaayo gagamba nti yayingizzaawo omuwala Jawy Landa gw'ayambako mu byamuziki.
Owoolugambo waffe atugambye nti ababadde balaba Francis n'ekyana kino babadde balowooza nti kantu ke.
Tetunnaba kutegeera bulungi oba ono maneja wa muziki yekka oba amaneginga n'ebirala.